El Club de Patinatge Rodaments celebra el I Festival Benèfic per a la SPAB
2025-07-24

La vesprada del 28 de desembre serà molt especial a Burjassot. Les components del Club de Patinatge Rodaments del municipi celebraran el I Festival Benèfic que, en esta primera edició, serà solidari amb la Societat Protectora d’Animals de Burjassot (SPAB).

El club ha preparat un bonic festival, que tindrà lloc en el Pavelló Cobert  menut del Poliesportiu Municipal a partir de de les 18.30 hores, i en el qual es realitzarà una recol·lecta d’aliments i d’estris per a la SPAB.

A més de les components del club burjassoter, també participaran en el festival patinadores de clubs de localitats pròximes a Burjassot que, al costat de les amfitriones, faran una exhibició de patinatge digna de les millors esportistes. Durant el festival, hi haurà diferents actuacions tant grupals com individuals.